**Біз Құдай патшалығына өз кейпімізде ғана кіре аламыз**

***Осылайша бәріміз бірге Құдайдың рухани Ұлына сеніп, Оны жақын білу арқылы Мәсіхтің кемелдігіне сай келетін біртұтас, жетілген қауым болмақпыз.***

***(Еф 3:13)***

Сіздің қандай адам екеніңізді анықтайтын тесттен өтіп көргенсіз бе? Мүмкін, сіз жалғыздықты іздейтін интроверт немесе адамдардың арасында болғанды ұнататын экстраверт екеніңізді білген боларсыз! Басқа біреудің мінезі сіздікінен жақсырақ деп ойладыңыз ба?

Элизабет Шеррил, Шығыс Еуропада болған бір ескі оқиғаны айтып берді. «Зүйса есімді бір кісі - ауылдың құрметті адамы, ақылды, мейірімді адам болды, бірақ ол кейбір өсиеттерді орындамады деп алаңдаған еді. Ол Құдайдан тағы не істеу керектігін сұрау үшін таудың басына шықты. Сол жақта, ол Құдайдың жауабын естіді: «Зүйса, Мен сеннен неліктен кедейлерге көбірек көмек бермедің, немесе неге ораза ұстамадың немесе Киелі кітапты көбірек оқымадың деп сұрамаймын. Мен саған бір ғана сұрақ қояйын. Сен неге Зуйса болмадың?»

Шеррил Пауылдың Ефестіктерге жазған хатын оқығанда, Зуйсаның осы оқиғасы есіне түсіп кетті. “Ол оларды “Мәсіхтің кемелдігіне сай келетін біртұтас, жетілген қауым болуына” шақырғанда, ол мұны жалғыз жасауға болмайтынын айтты. Яғни, Пауыл, қауымды Мәсіхтің денесі ретінде сипаттады. Әрбір мүше өзінің ерекше рөлімен, басқа ешкім атқара алмайтын рөлімен Мәсіхтің денесін құрайды».

Құдай әрқайсымызға әртүрлі дарындар берді, өйткені Ол сіз бен менің әрқайсысымыз тек біз үшін арнаған рөлдерді атқарғанымызды қалайды. Иә, біз бірлікте әрекет етуіміз керек, «Бірақ бұл бәріміз бірдей қарап, сөйлеп, әрекет етулеріміз керек дегенді білдірмейді, «Ал қайта әрқайсымызға Мәсіхтің рақым етіп үлестіріп берген ерекше рухани дарындарымыз бар.” (Ефестіктерге 4:7).

Құдай біздің өзіміз қандай болсақ, сондай болғанымызды қалайды. Ешкімге еліктемей, өзіміз қандай адам болсақ, сондай болып қала берейік... бәріміз бірге!